Turistička zajednica Zadarske županije

i

Turistička zajednica općine Starigrad

Zadar, 2. studenog 2015.g.

**Predmet: Poziv za uključenje u projekt standardizacije obiteljskog smještaja u Zadarskoj županiji**

Poštovani!

**Projekt Označavanja kvalitete (labelling) u obiteljskom smještaju** pod brand imenom **„WELCOME“** je projekt koji je 2015.g. pokrenula Turistička zajednica Zadarske županije u suradnji sa sustavom lokalnih turističkih zajednica. Riječ je o skupini standarda i mjerila kojima se želi stvoriti nova osnova za povezivanje nositelja obiteljskog smještaja. Radi se o nadopuni postojećeg sustava kategorizacije s ciljem povećanja konkurentnosti i razine kvalitete apartmana, soba i kuća koje se privatno iznajmljuju.

**Privatni smještaj na ovim prostorima odlikuje briga o gostu, susretljivost, obiteljsko ozračje boravka kod domaćina te lojalnost gostiju koji upravo zbog prethodnih karakteristika spojenih s prirodnim i stvorenim atrakcijama borave generacijama u obiteljskom smještaju Zadarske županije.**

Svjesni značaja i specifičnosti privatnog smještaja Zadarske županije te činjenice kako se povećanjem kvalitete smještaja u postojećim kapacitetima i podizanjem razine usluga mogu stvoriti preduvjeti za jačanje glavne sezone te produženje iste, Turistička zajednica Zadarske županije je u tu svrhu pokrenula projekt Označavanja kvalitete (labelling) u obiteljskom smještaju pod brand imenom „**Welcome“**.

Zašto **Welcome?**

* Zato što najbolji primjeri privatnog smještaja nude ono što ne mogu ponuditi hoteli - stvaraju emotivnu vezu između domaćina (najčešće vlasnika i njegove obitelji) i gostiju. Gosti koji na taj način provode svoj odmor izloženi su destinaciji i njezinim autentičnostima na iskonski način jer upoznaju destinaciju kroz svoje domaćine koji su domicilno stanovništvo i savršeno su upoznati sa svim dobrim i lošim stranama. Nerijetko se između gostiju i domaćina stvaraju i prava prijateljstva kao posljedica zajedničkih lijepih iskustava na samom odmoru.
* Zato što ova internacionalna sintagma na prvi pogled jasno komunicira kako se radi o posebno certificiranoj vrsti privatnog smještaja koji kombinira visoku kvalitetu smještaja s domaćinskim pristupom.
* Zato što želimo da nam se gost osjeća dobrodošlo.
* Zato što želimo da nam se gost vraća.

Jednostavno**: Welcome to Zadar Region**.

**Ovim projektom želimo unaprijediti ponudu obiteljskog smještaja naše županije i pomoći Vam u povećanju kvalitete usluge i konkurentnosti.**

**Ciljevi i očekivani učinci projekta " Welcome ":**

* povećanje kvalitete turističke ponude obiteljskog smještaja,
* postizanje bolje tržišne prepoznatljivosti,
* pojačana promidžba,
* specijalizacija prema različitim ciljnim skupinama,
* stvaranje značajne strateške prednosti i preduvjeta za produženje sezone.

**Uvjeti za članstvo u sustavu "Welcome "**

Da biste postali dijelom sustava "**Welcome** ", morate ispunjavati kriterije definirane Pravilnikom označavanja kvalitete u obiteljskom smještaju.

**Prijava za članstvo u "Welcome":**

* Molimo ispunite prijavni list koji se nalazi u privitku i dostavite ga u ured Vaše lokalne turističke zajednice.
* Priložite fotokopiju rješenja – dozvole za pružanje ugostiteljskih usluga smještaja u domaćinstvu
* Priložite deset (10) fotografija objekta u digitalnom formatu koje će se koristiti za promidžbu Vašeg objekta. Fotografije moraju biti široke minimalno 1900 piksela i snimljene u \*.jpg formatu. Također moraju biti adekvatno imenovane i snimljene na vanjski medij – CD ili DVD. Naziv svake fotografije mora sadržavati puno ime onoga što prikazuje u obliku *"ime odredišta ime subjekta smještajni kapacitet 00x.jpg", npr. Zadar / Apartmani Magnolija A5.jpg* (molimo ne koristiti velika tiskana slova!)*.*

Nakon što se utvrdi da objekt u domaćinstvu odgovara zadanim kriterijima za pristup sustavu "**Welcome**", iznajmljivač će pristupiti potpisivanju Ugovora o dodjeli oznake kvalitete "**Welcome**" s lokalnom turističkom zajednicom, nakon čega će moći istaknuti oznaku kvalitete na predmetnom objektu. Trošak izrade i dostave standardizirane ploče oznake kvalitete "**Welcome**" snosi iznajmljivač, koji ju sam naručuje, postavlja i čuva prema uputama lokalne turističke zajednice.

Sve detalje i informacije možete dobiti u Turističkom uredu TZO Starigrad.

U nadi da ćete se odazvati našem pozivu i tako postati dijelom sustava "**Welcome**", srdačno Vas pozdravljamo.

Turistička zajednica zadarske županije

Turistička zajednica općine Starigrad

Turistička zajednica Zadarske županije

Turistička zajednica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto\_\_\_\_\_\_\_\_\_\_\_, datum \_\_\_\_\_\_\_\_\_\_\_

**PRIJAVNI LIST ZA DODJELU OZNAKE KVALITETE "WELCOME"**

Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ulica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poštanski broj i mjesto:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznajmljujem (zaokružiti vrstu objekta i upisati tražene podatke):

1. Sobu u domaćinstvu

broj soba: \_\_\_\_ \_\_ broj kreveta:\_ \_\_\_\_\_

1. Apartman u domaćinstvu

broj apartmana: \_\_\_\_\_\_\_\_ broj kreveta: \_\_\_\_\_\_\_\_

od toga: 1/2 \_\_\_\_\_\_\_\_, 1/3 \_\_\_\_\_\_\_\_, 1/4 \_\_\_\_\_\_\_\_, 1/6 \_\_\_\_\_\_\_\_

1. Studio apartman u domaćinstvu

broj studio apartmana: \_\_\_\_\_\_\_\_ broj kreveta: \_\_\_\_\_\_\_\_

1. Kuću za odmor u domaćinstvu

broj kuća: \_\_\_\_\_\_\_\_ broj kreveta: \_\_\_\_\_\_\_\_

Rješenje o iznajmljivanju izdano od:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rješenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Turistička agencija/posrednik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefaks:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ www:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobitel:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_